Լորիս Կարիուս

Լորիս Կարիուս (, ), գերմանացի պրոֆեսիոնալ ֆուտբոլիստ։ Ներկայումս Լիվերպուլից վարձավճարով հանդես է գալիս Բեշիկթաշի կազմում։ Խաղում է դարպասապահի դիրքում։

Ակումբային կարիերա

Մայնց 05 
Տարբեր գերմանական ակումբների ակադեմիաներում հանդես գալուց հետո, 2009 թվականին Կարիուսը միացավ Մանչեսթեր Սիթիի երիտասարդական թիմին։ Այստեղ նա անցկացրեց 2 տարի և 2011 թվականին սկզբից՝ վարձավճարով, ապա լրիվ տրանսֆերով տեղափոխվեց Մայնց 05։

Իր պրոֆեսիոնալ դեբյուտը Կարիուսը նշեց 2012 թվականի դեկտեմբերի 1-ին՝ թիմի հիմնական դարպասապահ Քրիտիան Վետկլոյի կարմիր քարտից հետո փոխարինելով Շոն Պարկերին Հանովերի դեմ խաղում և դառնալով Բունդեսլիգայի պատմության ամենաերիտասարդ դարպասապահը։ Մայնցի կազմում նա այլևս խաղադաշտ դուրս չեկավ 2012-13 մրցաշրջանում, բայց դարձավ թիմի հիմնական դարպասապահը 2013-14 մրցաշրջանում։

Առաջին հանդիպումը եվրոպական առաջնություններում Կարիուսը անցկացրեց 2014 թվականի հուլիսի 31-ին՝ Եվրոպայի Լիգայի որակավորման երրորդ փուլի Աստերասի դեմ խաղում։ 2015 թվականի հունվարի 12-ին գերմանացին երկարաձգեց իր պայմանագիրը Մայնցի հետ մինչև 2018 թվականը։ Փետրվարի 7-ին նա հեռացվեց խաղադաշտից Հերթա Բեռլինի դեմ խաղում՝ կարմիր քարտ ստանալով հանդիպման 32-րդ րոպեին։ 2015-16 մրցաշրջանում Կարիուսը ճանաչվեց մրցաշրջանի երկրորդ լավագույն դարպասապահը՝ Մանուել Նոյերից հետո։ Մայնցի կազմում նա անցկացրեց 96 հանդիպում՝ բաց թողելով 124 գնդակ։

Լիվերպուլ 
2016 թվականի մայիսի 24-ին Կարիուսը 5 տարվա պայմանագիր կնքեց Լիվերպուլի հետ՝ ստանալով 1 համարի մարզաշապիկը։ Ակումբը նրա համար վճարեց 4.7 միլիոն ֆունտ ստերլինգ։ Իր դեբյուտը Կարիուսը նշեց սեպտեմբերի 20-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Դերբի Կաունտիի դեմ խաղում։ Առաջին հանդիպումը Պրեմիեր Լիգայում անցկացրեց սեպտեմբերի 24-ին՝ Հալ Սիթիի դեմ խաղում։ Պրեմիեր Լիգայում առաջին անգամ իր դարպասը անառիկ պահեց հոկտեմբերի 17-ին՝ Մանչեսթեր Յունայթեդի դեմ խաղում։ Հոկտեմբերի 24-ին Յուրգեն Կլոպը հաստատեց, որ Կարիուսը կդառնա Լիվերպուլի հիմնական դարպասապահը՝ Սիմոն Մինյոլեի փոխարեն։ Դեկտեմբերին 2 անփառունակ ելույթներից հետո Կարիուսը դուրս մնաց թիմի հիմնական կազմից։ Իր առաջին մրցաշրջանում նա անցկացրեց 16 հանդիպում՝ բաց թողելով 16 գնդակ։

2017-18 մրցաշրջանում Կարիուսը սկսեց հանդես գալ Չեմպիոնների Լիգայում, իսկ Մինյոլեն՝ Պրեմիեր Լիգայում։ 2018 թվականի սկզբին նա դարձավ թիմի հիմնական դարպասապահը նաև Պրեմիեր Լիգայում։ Մայիսի 26-ին գերմանացին թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Ռեալ Մադրիդի դեմ խաղում, սակայն կատարեց 2 սխալ, որոնց պատճառով գոլի հեղինակ դարձան Գարեթ Բեյլը և Կարիմ Բենզեման, իսկ Լիվերպուլը պարտվեց 3-1 հաշվով։ Խաղից հետո Կարիուսը հուզվեց և ներողություն խնդրեց երկրպագուներից՝ իր վրա վերցնելով պարտության մեղավորությունը։ 5 օր անց նա բուժզննում անցավ, և պարզ դարձավ, որ եզրափակչի ժամանակ նա ստացել է գլխի ցնցում, որը կարող էր նրա սխալների պատճառը դառնալ։ 2017-18 մրցաշրջանում Կարիուսը անցկացրեց 33 հանդիպում՝ 16 խաղում պահելով իր դարպասը անառիկ։

2018 թվականի ամռանը Լիվերպուլը դարպասապահի համար ռեկորդային գնով գնեց Ալիսոն Բեկերի տրանսֆերը, և Կարիուսը դարձավ թիմի երկրորդ դարպասապահը։ Օգոստոսի 25-ին նա 2 տարվա վարձավճարով տեղափոխվեց Բեշիկթաշ։ Իր դեբյուտը Թուրքիայի առաջնությունում նշեց սեպտեմբերի 2-ին՝ թիմի մեկնարկային կազմում խաղադաշտ դուրս գալով Բուրսասպորի դեմ խաղում։

Միջազգային կարիերա 
Կարիուսը ներկայացրել է Գերմանիան բոլոր երիտասարդական հավաքականներում, սակայն ստացել է քիչ խաղաժամանակ՝ Մարկ-Անդրե տեր Շտեգենի, Բերնդ Լենոյի և Տիմո Հորնի հետ մրցակցության պատճառով։

Կարիերայի վիճակագրություն

Ակումբային վիճակագրություն 
2019 թվականի նոյեմբերի 1-ի դրությամբ

Նվաճումներ

Ակումբային 
Լիվերպուլ

 ՈՒԵՖԱ Չեմպիոնների Լիգա. երկրորդ տեղ. 2017–18

Ծանոթագրություններ

Արտաքին հղումներ 

 Կարիուսի պաշտոնական Ֆեյսբուքի էջը
 Կարիուսի պաշտոնական Տվիտերի էջը
 Կարիուսի պաշտոնական Ինստագրամի էջը
 Կարիուսը transfermarkt-ում
 Կարիուսը soccerbase.com-ում
 Կարիուսը WhoScored.com կայքում
 Կարիուսը Լիվերպուլի պաշտոնական կայքում 
 Կարիուսը Բեշիկթաշի պաշտոնական կայքում
 Կարիուսը Պրեմիեր Լիգայի պաշտոնական կայքում
 Կարիուսը ՈՒԵՖԱ-ի պաշտոնական կայքում

Ֆուտբոլի դարպասապահներ
Գերմանացի ֆուտբոլիստներ
Մանչեսթեր Սիթիի ֆուտբոլիստներ
Մայնց 05-ի ֆուտբոլիստներ
Լիվերպուլի ֆուտբոլիստներ
Բեշիկթաշի ֆուտբոլիստներ
Թուրքական Սուպեր լիգայի ֆուտբոլիստներ
Բունդեսլիգայի ֆուտբոլիստներ
Գերմանացի լեգեոներ ֆուտբոլիստներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ